نیجریه پرزیدنتی محمد بوخاری، اولوسلار آراسی عفو تشکیلاتی‌نین اؤلکه‌دکی ترورلا موباریزه‌دکی رولونو تنقید ائده‌رک بو وضعیتین ناراحات‌لیق وئریجی اولدوغونو آچیقلاییب.
پرزیدنت اوفیسین‌دن ائدیلن یازی‌لی آچیقلامادا، دولت باشقانی بوخاری،
" نیجریه حکومتی ترورا قارشی ایکی ساواش یوروتورموش کیمی گؤرونور. بون‌لار بوکو حرام و بین الخالق عفو تشکیلاتی‌دیر." ایفاده‌لرینی ایستیفاده ائتدی.
بوخاری طرفین‌دن بین الخالق عفو تشکیلاتینا ائدیلن ایلک خبردارلیق کیمی قبول ائدیلن بیاناتدا،
" اولوسلارآراسی عفو تشکیلاتی‌نین نیجریه ایله باغلی یایدیغی اؤن محاکیمه و سهو‌لرله دولو سون راپور، تشکیلاتین طرف‌سیز بیر بین الخالق تشکیلات اولما اعتبارینی زده‌لییر." ایفاده‌لرینه یئر وئریلیب.
بوخاری آچیقلاماسیندا همچینین، بین الخالق عفو تشکیلاتی‌نین رهبرلیگینه ده مراجعت ائده‌رک، خصوصاً تروریزمله موباریزه‌ده تشکیلاتین نیجریه‌دکی موقعیتینی تحلیل ائتمه‌لری لازیم اولدوغونو بیلدیریب.
نیجریه، بعضی بین الخالق تشکیلات‌لارین بوکو حرام ترور تشکیلاتینا قارشی عملیات‌لارا ضرر وئردیگی و بو سببله ده بیرلشمیش میللت‌لر اوشاق‌لارا یاردیم فوندونون (UNICEF) یاردیم‌لارینی اوّل دایاندیرمیش، بیر گون کئچمه‌دن بو قراری 3 آی تاخیره سالدیغینی آچیقلامیشدی.
اوشاق‌لارا یاردیم فوندونو یاردیم‌لارینی دایان‌دیرماق قراری، بین الخالق عفو تشکیلاتی‌نین کئچن هفته نیجریه اوردوسونا قارشی " ساواش جینایتی ایشلدیگی" ادعا‌لاری‌نین آردین‌دان گلمیشدی.
